**Hylets evaluering af den styrkede pædagogiske læreplan 2023**

Vi i Hylet bestræber os altid på at efterleve vores pædagogiske værdigrundlag på bedst mulig vis, og vi ser stadig vores forældresamarbejde som en af vores styrker.

Et fællesskab hvor børn og forældre kan trives i børnehaven.

**Alsidig personlig udvikling:** Vi ser i høj grad at vi opnår de følgende mål, som vi har opstillet i læreplanen under alsidig personlig udvikling.

f.eks. når vi indimellem har børn der har svært ved at rumme at være i garderobesituationen, og derfor er sammen med en voksen i et andet tilstødende lokale for at blive hjulpet i tøjet, uden forstyrrelser.

Vi bruger rigtigt meget frokosten til at høre om hvert barns begivenheder fra hjemmet og om hvad familien laver og hvad der optager børnene hver især og hvad der giver sammenhængskraft.

Vi er opmærksomme på barnets trivsel både hjemme og i børnehaven.

**Social udvikling:** Vi skaber vores rammer fysisk i vores store fællesrum med mobile reoler, så børnenes egen leg får uforstyrret plads. Vi indretter vores rum, så de kan bruges til de lege der optager børnene.

Vi gør vores bedste for at fortælle børnene om rammerne på forhånd, så de ved hvad der skal ske. Især de børn der kan have svært ved selv at overskue de forskellige situationer.

Vi forsøger at imødekomme eventuelle konflikter ved at hjælpe inden at det bliver for meget for barnet og har herved øje for hvilke konflikter der er lette for visse børn at komme i.

Vi har øje for hvilke børn der leger godt sammen og hvilke børn der skal have styrket relationerne til andre.

**Kommunikation og sprog:** Vi synger hver dag ved morgensamlingen.

Vi har hver dag læsegrupper efter frokosten, de er aldersinddelt.

Vi har italesat at vi skal være gode til at hjælpe børnene med at sætte ord på børnenes følelser overfor hinanden og hjælper dem til at aflæse hinandens kropssprog ved fx at sige; ”Kan du se om ”Jens” ser glad eller ked ud af det?”

**Krop, sanser og bevægelse:** Vi har et rigtigt stort fokus på fælleslege, idrætslege, cykellege og gåture, da dette er en fast del af vores hverdag udendørs.

Ydermere supplerer vi med yoga, sanglege, dans og meget andet.

**Natur, udeliv og science:** Vi er som altid ude i al slags vejr.

Vi tager med det offentlige til skoven, bruger byens parker til at kigge på naturen og fx graver efter regnorme. Vi sætter ord på og besvarer spørgsmål omkring forskellige dyr og naturen i vores naturbøger, som børnene har frit tilgængelig.

Vi er i gang med at anskaffe os en ny bi-familie i H.C ørstedsparken, da den forrige desværre ”stak af” og når sæsonen starter er børnene med ovre i bi-dragter for at se til bierne og vi slynger også honning.

Vi udruger kyllinger nu i dette forår.

**Kultur, æstetik og fællesskab:** Vi er som en selvfølgelig imødekommende overfor forældre, så især de nye føler sig trygge. Vi dyrker fællesskabet igennem vores mange forældremøder, arrangementer, weekendture osv. Det er en del af vores kultur i Hylet.

Vi bruger byens tilbud såsom ØsterGro, Hovedbibliotekets tilbud, Teaterworkshops, Museumsbesøg (især som ældstetur)

Vi opnår vores mål periodisk, men nødvendigvis ikke alt hele tiden.

Vi holder fast i børnenes fødselsdage og højtiders traditioner.